|
संचार एवं सूचना प्रौद्योगिकी मंत्रालय
|
डाक विभाग के दिल्ली सर्कल ने विश्व डाक दिवस के अवसर पर सप्ताह भर चलने वाले समारोह का शुभारंभ किया
डाक विभाग का दिल्ली सर्कल 09 अक्टूबर, 2023 को विश्व डाक दिवस मना रहा है और इस दौरान 09.10.2023 से 13.10.2023 तक राष्ट्रीय डाक सप्ताह-2023 मनाया जा रहा है, जिसमें निम्नलिखित कार्यक्रम शामिल हैं-
- 09 अक्टूबर, 2023  - विश्व डाक दिवस
- 10 अक्टूबर, 2023  - वित्तीय सशक्तिकरण दिवस
- 11 अक्टूबर, 2023  - डाक टिकट संग्रह दिवस
- 12 अक्टूबर, 2023  - मेल और पार्सल दिवस
- 13 अक्टूबर, 2023  - अंत्योदय दिवस
विश्व डाक दिवस प्रत्येक वर्ष 09 अक्टूबर को मनाया जाता है। इस कार्यक्रम की घोषणा जापान के टोक्यो में 1969 यूनिवर्सल पोस्टल कांग्रेस द्वारा 1874 में यूनिवर्सल पोस्टल यूनियन  के निर्माण की वर्षगांठ को चिह्नित करने के लिए की गई थी। विश्व डाक दिवस का उद्देश्य लोगों और व्यवसायों को दैनिक जीवन में डाक की भूमिका के साथ-साथ वैश्विक सामाजिक और आर्थिक विकास में इसके योगदान के बारे में जागरूकता उत्पन्न करना है। विश्व डाक दिवस, 2023 का थीम “टुगेदर फॉर ट्रस्ट : एक सुरक्षित और संयुक्त भविष्य के लिए सहयोग” है।
मेल संचालन
- दिल्ली सर्कल में 30 डाक निर्यात केन्द्र कार्यरत हैं और 129 ऑन-बोर्ड ग्राहक इन डीएनके के माध्यम से अपने डाक भेज रहे हैं। इन्हें पोस्टल बिल ऑफ एक्सपोर्ट के अंतर्गत मंजूरी प्राप्त करने वाले ग्राहकों की सुविधा के लिए खोला गया है।
व्यापार विकास
- भारत में आधार नामांकन केंद्रों  की सबसे बड़ी संख्या डाक विभाग के पास है। ग्राहकों/जनता की सुविधा के लिए दिल्ली सर्कल में 236 आधार सक्षम डाकघर हैं। ऐसी सेवाएं भविष्य में सभी शाखा कार्यालय  स्तर पर उपलब्ध कराई जाएगी। दिल्ली सर्कल 13 अक्टूबर, 2023  को आधार में महा लॉगिन दिवस के रूप में मना रहा है।
- दिल्ली सर्कल में पासपोर्ट और पुलिस से अनापत्ति प्रमाणपत्र प्राप्त करने वाले 5 पीओपीएसके हैं और भविष्य में अपॉइंटमेंट को दोगुना करने की योजना बनाया जा रहा है।
- दिल्ली सर्कल में 2,755 थोक ग्राहक प्रीमियम सेवाओं  आदि का लाभ उठा रहे हैं। पत्रिका डाक की बुकिंग की सेवाओं को अक्टूबर, 2023 से बढ़ा दिया गया है और सभी सर्कल अब पैन इंडिया डिलीवरी के लिए मैगजीन पोस्ट बुक कर सकते हैं। पहले ऐसी सेवाएं सीमित थीं।
- स्पीड पोस्ट बीमित वस्तुओं की बुकिंग, प्रेषण, वितरण और निगरानी के लिए विशेष व्यवस्था की गई है, जिसमें ईपीएफओ परीक्षा-2023, एनडीए/सीडीएस परीक्षा, सीबीएसई, एसएससी, इग्नू, एनआईओएस, एनआईईएलआईटी और सिविल सेवा  परीक्षाओं के लिए ईओ/एओ और एपीएफसी शामिल हैं। 31.08.2023 तक 320 जीईएम विक्रेताओं को शामिल किया गया और 27,26,689 रूपये का राजस्व प्राप्त हुआ।
डाक टिकट
- डाक विभाग के पास संसद मार्ग प्रधान डाकघर में एक डाक टिकट ब्यूरो है और अब लाल किले में एक डाक टिकट गैलरी भी आम लोगों के लिए खोल दी गई है। इसके उद्घाटन के बाद से आगंतुकों और विदेशी पर्यटकों की भारी संख्या में भारी बढ़ोत्तरी हो रही है।
- राष्ट्रीय डाक सप्ताह-2023 के दौरान डाक टिकट दिवस यानी 11-10-2023 को दिल्ली सर्कल की सभी डाक इकाइयों में विभिन्न कार्यशालाओं और सेमिनारों का आयोजन किया जा रहा है, जिससे छात्रों में डाक टिकट के बारे में कौतूहल उत्पन्न किया जा सके। इसके अलावा, दिल्ली सर्कल डाक टिकट दिवस के अवसर पर कुछ विशेष कवर जारी करने की भी योजना बना रहा है।
डाक जीवन बीमा
- डाक जीवन बीमा देश का सबसे पुराना जीवन बीमा प्रदाता है। दिल्ली पोस्टल सर्कल में 1,42,763 पोस्टल लाइफ इंश्योरेंस और 18,264 ग्रामीण डाक जीवन बीमा पॉलिसी हैं। वर्तमान वित्तीय वर्ष के दौरान, 3490 पीएलआई और 674 आरपीएलआई बीमाकर्ताओं को जोड़ा गया है। राज्य सरकार के कार्यालयों और स्थानीय जन प्रतिनिधियों आदि के सहयोग से विभिन्न सरकारी लाभार्थी योजनाओं को बढ़ावा देने के लिए लोगों के घर तक पहुंचने के लिए मासिक आधार पर दिल्ली सर्कल की सभी इकाइयों द्वारा डाक सामुदायिक विकास कार्यक्रम  नामक एक विशेष अभियान चलाया जा रहा है। पिछले माह के दौरान, हजारों लड़कियों, महिलाओं, बैंक खाता रहित नागरिकों आदि ने अपने इलाके में ही इसके माध्यम से विभिन्न सेवाओं का लाभ उठाया।
वित्तीय सेवाएं
- डाक विभाग राष्ट्रीय बचत योजनाएं सुविधाएं अर्थात् एसबी, आरडी, टीडी, केवीपी, एनएससी, एमआईएस, एससीएसएस, एसएसए, पीपीएफ और एमएसएससी प्रदान करता है। इसके अलावा, डाक विभाग जन सुरक्षा योजनाएं जैसे प्रधानमंत्री जीवन ज्योति बीमा योजना , प्रधानमंत्री सुरक्षा बीमा योजना  और अटल पेंशन योजना  भी प्रदान करता है। सभी समकालीन बैंकिंग सेवाएं डाक विभाग द्वारा प्रदान की जाती हैं जैसे एटीएम, कोर बैंकिंग सेवाएं, नेट बैंकिंग, मोबाइल बैंकिंग आदि।
महिला सम्मान बचत प्रमाण पत्र 
- महिलाओं का सशक्तिकरण करने के लिए, सरकार द्वारा दिनांक 31.03.2023 की अधिसूचना के माध्यम से एक नई योजना महिला सम्मान बचत प्रमाणपत्र 2023  शुरू किया गया है। अब तक पूरे देश में 11,546 करोड़ रुपये के 18,08,710 खाते खोले गए हैं और दिल्ली में 405 करोड़ रुपये के 33,154 खाते खोले गए हैं।
दिल्ली सर्किल द्वारा सुकन्या समृद्धि खाता खोलने के लिए विशेष पहल
- दिल्ली सर्कल ने दिल्ली डाक सर्कल द्वारा "संपूर्ण सुकन्या समृद्धि स्कूल" के अंतर्गत सभी बालिकाओं के एसएसए खाते खोलकर बालिकाओं की वित्तीय क्षमता के निर्माण के लिए सामाजिक सुधार की दिशा में एक पहल की गई है।